กฎหมายที่ต้องรู้ก่อนซื้อคอนโด
กฎหมายควบคุมการก่อสร้างอาคารหรือพระราชบัญญัติอาคารชุด มีหลายข้อกฎหมายที่ครอบคลุมการก่อสร้างคอนโด ซึ่งมีทั้งปัจจัยที่เกี่ยวข้องกับเจ้าของโครงการหรือผู้ที่ดำเนินการก่อสร้าง และสิ่งที่ผู้ที่คิดจะซื้อคอนโดใหม่ควรต้องดูด้วย ซึ่งจะประกอบไปด้วยสิ่งที่ต้องดูหลักๆ คือ – อาคารที่มีพื้นที่อาคารรวมกันทุกชั้นไม่เกิน 30,000 ตารางเมตร จะต้องมีด้านหนึ่งด้าน ใดของของที่ดินนั้นยาวไม่น้อยกว่า 12 เมตร ติดถนนสาธารณะที่มีเขตกว้างไม่น้อยกว่า 10 เมตร ยาวต่อเนื่องกันโดยตลอดจนไปเชื่อมต่อกับถนนสาธารณะอื่นที่มีเขตทางกว้างไม่น้อยกว่า 10 เมตร – อาคารที่มีพื้นที่อาคารรวมกันทุกชั้นมากกว่า 30,000 ตารางเมตรขึ้นไป จะต้องมีด้าน หนึ่งด้านใดของที่ดินนั้นยาวไม่น้อยกว่า 12 เมตร ติดถนนสาธารณะที่มีเขตกว้างไม่น้อยกว่า 18 เมตร ยาวต่อเนื่องกันโดยตลอดจนไปเชื่อมต่อกับถนนสาธารณะอื่นที่มีเขตกว้างไม่น้อยกว่า 18 เมตร – ที่ดินด้านที่ติดถนนสาธารณะของที่ดินทั้งสองกรณี จะต้องมีความกว้างไม่น้อยกว่า 12 เมตร ยาวต่อเนื่องกันโดยตลอดจนถึงบริเวณที่ตั้งของอาคาร และที่ดินนั้นจะต้องว่าไว้เพื่อใช้เป็นทางเข้าออกของรถดับเพลิงได้สะดวกด้วย กฎหมายควบคุมการก่อสร้างอาคารชุดที่ได้กล่าวมาข้างต้นเป็นเพียงข้อกฎหมายบางข้อในพระราชบัญญัติควบคุมอาคารเท่านั้น ยังมีข้อกฎหมายอื่น ๆ อีกมากมาย แต่ในส่วนนี้ที่ยกมาเป็นหัวข้อที่คนที่ต้องการจะซื้อคอนโดมิเนียมสามารถตรวจสอบด้วยตนเองหรือประเมินทางสายตาได้ ซึ่งเป็นสิ่งสำคัญที่ต้องดูก่อนซื้อคอนโดมิเนียม
กฎหมายอสังหาริมทรัพย์,กฎหมายนิติบุคคล